Kohtuasi C‑112/11
ebookers.com Deutschland GmbH
versus
Bundesverband der Verbraucherzentralen und Verbraucherverbände – Verbraucherzentrale Bundesverband eV
(eelotsusetaotlus, mille on esitanud Oberlandesgericht Köln)
Transport – Õhutransport – Ühenduses lennuteenuste osutamist käsitlevad ühiseeskirjad – Määrus (EÜ) nr 1008/2008 – Lennureisi vahendaja kohustus tagada, et tarbijale on jäänud võimalus võimalikke hinnalisasid valida või mitte – Mõiste „võimalikud hinnalisad” – Sõltumatu kindlustusseltsi antava lennureisi tõrkekindlustuse hind, mis moodustab osa lõplikust hinnast
Kohtuotsuse kokkuvõte
1.        Euroopa Liidu õigus – Tõlgendamine – Meetodid – Grammatiline, süstemaatiline ja teleoloogiline tõlgendamine
2.        Transport – Õhutransport – Määrus nr 1008/2008 – Ühenduses lennuteenuste osutamist käsitlevad ühiseeskirjad – Hinnakujundus – Võimalikud hinnalisad – Mõiste – Muu isiku kui lennuettevõtja antava lennureisi tõrkekindlustuse hind, mis moodustab osa lõplikust hinnast – Hõlmamine
(Euroopa Parlamendi ja nõukogu määrus nr 1008/2008, artikli 23 lõige 1)
3.        Transport – Õhutransport – Määrus nr 1008/2008 – Ühenduses lennuteenuste osutamist käsitlevad ühiseeskirjad – Esemeline kohaldamisala – Lennuteenuste hinnakujundus – Hõlmamine
(Euroopa Parlamendi ja nõukogu määrus nr 1008/2008, artikli 1 lõige 1 ja artikli 23 lõige 1)
1.        Vt otsuse tekst.
(vt punkt 12)
2.        Määruse nr 1008/2008 ühenduses lennuteenuste osutamist käsitlevate ühiseeskirjade kohta artikli 23 lõike 1 viimases lauses toodud mõistet „võimalikud hinnalisad” tuleb tõlgendada nii, et see mõiste hõlmab lennureisiga seotud kulusid, mis tulenevad teenustest, nagu lennureisi tõrkekindlustus, mida osutab muu isik kui lennuettevõtja ja mille eest reisi vahendaja esitab tarbijale arve kogusummana koos lennupileti hinnaga.
Nimelt puudutab määruse nr 1008/2008 artikli 23 lõike 1 viimane lause võimalikke hinnalisasid, mis kaasnevad teenustega, mis lennuteenust ennast täiendades ei ole reisijate‑ või lastiveoks kohustuslikud ega vältimatud, nii et tarbija kas nõustub nendega või keeldub neist. Just sellepärast, et tarbija saab seda valikut teha, peavad need hinnalisad olema näidatud selgelt, läbipaistvalt ning üheselt mõistetaval viisil mis tahes broneerimisprotsessi alguses ning tarbijale peab jääma võimalus neid valida või mitte.
Lisaks ei ole selles sättes toodud kaitse andmisel oluline, et võimalik täiendav teenus ja sellega kaasnev hinnalisa pärineks asjaomaselt lennuettevõtjalt või viimasega seotud teenuseosutajalt, vaid et seda teenust ja selle hinda pakutaks seoses lennu enesega lennu broneerimise käigus.
(vt punktid 14, 18, 20 ja resolutsioon)
3.        Vt otsuse tekst.
(vt punkt 19)